Poliţiştii atrag atenția cu privire la pericolul creat de conducătorii auto aflați sub influența băuturilor alcoolice! Gândiți-vă la siguranța d-voastră și a celor din jur, înainte de a urca în stare de ebrietate la volan!
În data de 21 mai, la ora 23:50, polițiștii din Borşa au oprit un autoturism condus pe strada Minerilor. La volan a fost identificat un bărbat de 33 de ani. În urma verificărilor în bazele de date a rezultat faptul că acesta nu deține permis de conducere pentru nicio categorie de vehicule.
Întrucât emana halenă alcoolică, s-a procedat la testarea acestuia cu aparatul etilotest, care a indicat o valoare de 1,82 mg/l alcool pur în aerul expirat. Bărbatul fost condus la Spitalul din Borșa unde i-au fost prelevate două mostre biologice de sânge în vederea stabilirii alcoolemiei.
În cauză se efectuează cercetări sub aspectul săvârșirii infracţiunilor de „conducerea unui vehicul fără permis de conducere” și „conducerea unui vehicul sub influența alcoolului sau a altor substanțe”.